สวัสดีคะคุณ พอดีแฟนรู้สึกแสบรูทวารมาประมาณ 2-3 วันแล้วคะ ถ่ายปกติไม่มีเลือกออก แต่รู้สึกว่าแสบตรงปากรูทวาร าการจะแสบไม่มากคะ แต่แสบๆอยู่ ไม่มีติ่งเนื้อยื่นออกมา ไม่ทราบว่าเป็นอะไรคะ และมีวิธีรักษาหรือรับปทานยาอะไรควบคู่ไปคะ
สวัสดีค่ะ อาการแสบที่รูทวาร อาจเกิดจาก- การทานอาหารที่เผ็ด จะทำให้มีอาการแสบรูทวารได้ขณะถ่ายอุจจาระ- โรคแผลปริขอบทวารหนัก (anal fissure) ซึ่งสาเหตุ ได้แก่ อุจจาระเป็นก้อนใหญ่และแข็ง ออกแรงเบ่งมาก ก้อนอุจจาระจึงไปครูดกับเยื่อบุของทวารหนัก ทำให้เกิดเป็นแผลเล็กๆ และมีอาการแสบหรือเจ็บ และอาจมีเลือดสีแดงสดติดออกมากับก้อนอุจจาระหรือติดกระดาษที่ใช้เช็ดก้นได้- เริมบริเวณทวารหนัก ซึ่งเกิดจากการมีเพศสัมพันธ์ผ่านทางทวารหนัก อาการคือจะมีตุ่มน้ำใสเล็กๆ เกิดขึ้นก่อน แล้วจะแตกออกกลายเป็นแผลตามมา ร่วมกับอาการเจ็บ แสบ ปวด- ติดโรคทางเพศสัมพันธ์อื่นๆ ซึ่งเกิดจากการมีเพศสัมพันธ์ผ่านทางทวารหนัก เช่น ซิฟิลิส หนองใน หูดหงอนไก่ เป็นต้นในเบื้องต้น หากมีเพศสัมพันธ์ผ่านทางทวารหนัก และมีตุ่มหรือแผลเกิดขึ้น ควรไปพบแพทย์เพื่อตรวจรักษาค่ะ แต่หากไม่ได้มีเพศสัมพันธ์ทางทวารหนัก ก็อาจดูแลแบบโรคแผลปริขอบทวารหนักไปก่อน โดยพยายามอย่าให้ท้องผูก และอย่าให้อุจจาระแข็ง โดยการดื่มน้ำเปล่ามากๆ วันละ 8-10 แก้ว เน้นทานผักและผลไม้สด ลดปริมาณการทานเนื้อสัตว์ และควรงดการทานอาหารเผ็ดจัดไปก่อนทั้งนี้ อาจนั่งแช่ก้นในน้ำอุ่นจัดวันละ 2-3 ครั้ง ครั้งละ 15-30 นาที ก็จะช่วยให้อาการเจ็บแสบรูทวารหนักบรรเทาได้ ไม่ว่าจะเกิดจากสาเหตุใดค่ะ แต่หากอาการไม่ดีขึ้น ควรไปพบแพทย์เพื่อรักษาค่ะ